sagorsarker/bangla-wikipedia huggingface dataset:
বালি যাত্রা

বালি যাত্রা, ( ) কার্তিক পূর্ণিমায় উড়িষ্যার কটক শহরে অনুষ্ঠিত প্রধান বোইতা বন্দনা উৎসব। এই উৎসব সাধারনত ৭ দিন বা তার বেশি সময় ধরে চলে এবং প্রথমাষ্টমীর দিনে শেষ হয়। এটিকে এশিয়ার বৃহত্তম উন্মুক্ত বাণিজ্য মেলাগুলির মধ্যে একটি হিসেবে বিবেচনা করা হয়। এই উৎসবটি পূর্ব ভারতের ওড়িশায়, কটক শহরের মহানদীর "গদাগদিয়া ঘাটায়" অনুষ্ঠিত হয়। প্রাচীনকালে এই বিশেষ দিনে সাধবরা (ওড়িয়া নাবিকরা) বাণিজ্য ও সাংস্কৃতিক সম্প্রসারণের জন্য দূরবর্তী বালি, জাভা (যবদ্বীপ নামে পরিচিত), সুমাত্রা, বোর্নিও (সমস্ত ইন্দোনেশিয়া),এবং শ্রীলঙ্কা (পূর্বে সিলন) ইত্যাদি দেশের উদ্দেশ্যে সমুদ্রযাত্রার সূচনা করতেন। এই দিনটির স্মরণে প্রতি বছর ওড়িয়া ক্যালেন্ডার অনুসারে কার্তিক পূর্ণিমা (কার্তিক মাসের পূর্ণিমা তিথি) থেকে প্রথমাষ্টমী (মার্গাসীর কৃষ্ণের অষ্টম তিথি) পর্যন্ত এই উৎসব পালিত হয়।
অক্টোবর এবং নভেম্বরের শেষের দিকে কার্তিক পূর্ণিমার দিনে ওড়িশার মানুষ মহানদী, ব্রাহ্মণী নদী, অন্যান্য নদীর তীর, পুকুর, জলাশয় এবং সমুদ্র তীরে জড়ো হন। তাদের পূর্বপুরুষদের সমুদ্রযাত্রার প্রতীকী নিদর্শন হিসেবে রঙিন কাগজ, শুকনো কলা গাছের ছাল এবং কর্ক দিয়ে তৈরি ক্ষুদ্র খেলনা নৌকা তৈরী করে। এই খেলনা নৌকাগুলিকে সাধারণত ভোরবেলায় জলে ভাসানো হয়। নৌকাগুলিকে ঐতিহ্যবাহী পানপাতা এবং ছোট তেলের প্রদীপ দিয়ে সাজানো হয় যা উৎসবের সময় জ্বালানো হয়। স্থানীয় লোকেরা ওড়িশার প্রাথমিক সামুদ্রিক ইতিহাস স্মরণ করে তাদের প্রাচীন সমুদ্রযাত্রার গান "আ কা মা বোই, পান গুয়া থোই..." গেয়ে উতসব উদযাপন করে। গানটিতে কলিঙ্গের (ওড়িশার পূর্ব নাম) সামুদ্রিক বণিকদের জন্য গুরুত্বপূর্ণ চারটি মাসের উল্লেখ করা হয়েছে। এই উৎসবটি যদিও কটকেই সবচেয়ে বেশি প্রসিদ্ধ তবে পারাদ্বীপেও ধুমধাম করে পালিত হয়। বালি যাত্রা প্রাচীন ওড়িশার সমৃদ্ধ সামুদ্রিক ঐতিহ্যের সাক্ষ্য বহন করে। এই নির্দিষ্ট সময়টিকে সাধবরা বোইতা নামক জাহাজে ভ্রমণ শুরু করার জন্য শুভ বলে মনে করতেন। কার্তিক পূর্ণিমার সময় অনুকূল বাতাসের সুবিধা থাকার জন্য তারা এইসময় তাদের সমুদ্র যাত্রা শুরু করত। "বোয়তাদের" চলাচলের জন্য বায়ুশক্তি ব্যবহার করার উদ্দেশ্যে "আজহালা" বা বড় কাপড়ের পাল ব্যবহার করা হত।
বালি যাত্রা "তাপোই" এবং "ভালকুনি ওষা" বা "খুদুরকুনি ওষা" এবং "বড় ওষার" মতো আচার-অনুষ্ঠানের সাথেও যুক্ত। "তাপোই" নামক স্থানীয় এক আচার-অনুষ্ঠান নাবিক ভাইদের ফিরে আসার জন্য অপেক্ষারত যুবতী কুমারীদের ঐতিহ্যবাহী স্মৃতি স্মরণ করে পালিত হয়।
বেশিরভাগ উৎসবের মতো, বালি যাত্রাও মহামারীর দ্বারা প্রভাবিত হয়েছিল। কোভিড-১৯ এর কারণে ২০২০ এবং ২০২১ সালে বালি যাত্রা বাতিল করা হয়েছিল
প্রধানমন্ত্রী নরেন্দ্র মোদীও বালিতে তাঁর জি২০ ভাষণে বালি যাত্রার মহিমা উল্লেখ করেছিলেন।
২০২২ সালে, কটক পৌর কর্পোরেশন কর্তৃক কটকের মেয়র সুভাষ সিং এবং কমিশনার পবন কল্যাণের নেতৃত্বে আয়োজিত একটি অনুষ্ঠানের মাধ্যমে বালি যাত্রা উৎসব গিনেস বুক অফ ওয়ার্ল্ড রেকর্ডসে নিজের নাম নথিভুক্ত করে।
সুরভী তিওয়ারি

সুরভী তিওয়ারি (জন্ম: ১৯ অক্টোবর ১৯৮০) একজন ভারতীয় টেলিভিশন অভিনেত্রী। তিনি "কাহানি ঘর ঘর কি, শগুন, কুমকুম – এক পেয়ারা সা বন্ধন, আগলে জনম মোহে বিটিয়া হি কিজো এবং ইঁয়াহা মে ঘর ঘর খেলি" ইত্যাদি টিভি অনুষ্ঠানে গুরুত্বপূর্ন ভূমিকায় অভিনয় করার জন্য পরিচিত। তিনি "তোতা ওয়েডস ময়না" ধারাবাহিকে অভিন্য করেছিলেন। স্টার প্লাসের জনপ্রিয় ধারাবাহিক দিয়া অর বাতি হাম -এ তিনি কাঞ্চন কোঠারির ভূমিকায় অভিনয় করেছিলেন। জি টিভির "দো দিল বন্দে এক ডোরি সে" ধারাবাহিকে তিনি একটি ছোট চরিত্রে অভিনয় করেছিলেন। তিনি তার স্বামী প্রবীণ কুমার সিনহার সাথে সম্প্রতি বিবাহবিচ্ছেদের কথা ঘোষনা করেছেন।
স্পর্শ খানচন্দানি

স্পর্শ খানচন্দানি একজন ভারতীয় চলচ্চিত্র এবং টেলিভিশন জগতের অভিনেত্রী। তিনি কালারস টিভি সফল এবং দীর্ঘমেয়াদী ধারাবাহিক "উত্তরণে" ইচ্ছা চরিত্রের ছোটবেলার ভূমিকায় অভিনয় করেছিলেন। তিনি ধারাবাহিকটিতে তার অভিনয়ের জন্য খ্যাতি এবং সমালোচকদের প্রশংসা অর্জন করেন। 
ছোটবেলা থেকে স্পর্শ খানচন্দানি অভিনয় জগতের সাথে যুক্ত। শিশুশিল্পী হিসাবে তিনি বহু টিভি ধারাবাহিকে অভিনয় করেছিলেন। টিভি ধারাবাহিকে তিনি একজন জনপ্রিয় মুখ। শিশুশিল্পী হিসাবে কালারস টিভি সফল এবং দীর্ঘমেয়াদী ধারাবাহিক "উত্তরণে" ছোট ইচ্ছার চরিত্রে অভিনয়ের মাধ্যমে তিনি বিপুল খ্যাতি অর্জন করেছিলেন। এছাড়াও তিনি আরো অনেক টিভি ধারাবাহিকে গুরুত্বপূর্ণ চরিত্রে অভিনয় করেছেন যাদের মধ্যে উল্লেখযোগ্য, "দিল মিল গয়ে,গুলাল, পরবরিশ-কুছ খটতি কুছ মিঠি, বিক্রম বেতাল কি রহস্য গাথা" ইত্যাদি। 
স্পর্শ "জারা নাচকে দিখা" নামক রিয়েলিটি শো-তে অংশগ্রহন করেছিলেন প্রতিযোগী হিসাবে। 
অভিনেত্রী লুসি লিউ পরিচালিত "মীনা: হাফ দ্য স্কাই" নামে একটি হলিউড ছবিতে স্পর্শ খানচন্দানিকে অভিনয় করতে দেখা গেছে। খানচন্দানি ২০১০ সালে ইন্ডিয়ান টেলিভিশন একাডেমি কর্তৃক প্রদত্ত ইয়ং অ্যাচিভার্স অ্যাওয়ার্ড "জিআরএইট" -এর বিজেতা। তিনি কন্ঠশিল্পী হিসাবেও কাজ করেছেন। ২০১৪ সাল সোফিয়া দ্য ফার্স্ট অ্যানিমেটেড চলচ্চিত্রের হিন্দি ভাষান্তরে তিনি "প্রিন্সেস সোফিয়া" চরিত্রে কণ্ঠ দিয়েছেন। তিনি "হিচকি" ছবিতে অরু চরিত্রে অভিনয় করেছেন।
অবন্তিকা হুন্দাল

অবন্তিকা হুন্দাল একজন ভারতীয় হিন্দি টেলিভিশন এবং পাঞ্জাবি চলচ্চিত্র অভিনেত্রী তিনি ""ইয়ে হ্যায় মহব্বতে"" ধারাবাহিকে মিহিকার ভূমিকায় অভিনয় করআর জন্য সর্বাধিক পরিচিত। তিনি স্টার প্লাস টিভি চ্যানেলে প্রচারিত "মন কি আওয়াজ প্রতিজ্ঞা" ধারাবাহিকে আরুশি সাক্সেনার চরিত্রে অভিনয় করেছিলেন। তিনি পাঞ্জাবি চলচ্চিত্র "মিস্টার অ্যান্ড মিসেস ৪২০" এবং "মিস্টার অ্যান্ড মিসেস ৪২০ রিটার্নস" -এ অভিনয় করে পাঞ্জাবি চলচ্চিত্র জগতে পরিচিত লাভ করে। অন্তত বিরতির ৩ বছর পর তিনি টেলিভিশন জগতে ফিরে আসেন এবং সনি টিভির "মোসে ছল কিয়ে যায়ে" ধারাবাহিকে অভিনেত্রী গরিমা পরিহারের পরিবর্ত হিসাবে প্রীশার ভূমিকায় অভিনয় করেন।
অবন্তিকার অভিনয় জীবনের প্রথমদিকে তিনি টিভি ধারাবাহিকে অভিন্য করেছেন। "ম্ন কি আওয়াজ প্রতিজ্ঞা" ধারাবাহিকে আরুশী সক্সেনা চরিত্রে অভিনয়ের মাধ্যমে তিনি প্রাথমিক পরিচিতি পান। টিভি জগতে তিনি সবচেয়ে বেশি পরিচিতি পান একতা কাপুরের প্রযোজনা সংস্থার অধীনে নির্মিত জনপ্রিয় হিন্দী ধারাবাহিক "ইয়ে হ্যায় মহব্বতেঁ" -তে অভিনয়ের মাধ্যমে। এই ধারাবাহিকে তিনি মিহিকার চরিত্রে অভিনয় করেছিলেন। 
এরপর তিনি টেলিভিশন থেকে বিরতি নেন এবং ২০২২ সালে "মোসে ছল কিয়ে যায়" ধারাবাহিকে একটি ভূমিকায় অভিনয়ের মাধ্যমে টেলিভিশন জগতে প্রত্যাবর্তন করেন।
অবন্তিকা পাঞ্জাবী চলচ্চিত্রে অভিনয় করেছেন। তার অভিনীত কিছু জনপ্রিয় সিনেমা হল, "মিস্টার অ্যান্ড মিসেস ৪২০" এবং "মিস্টার অ্যান্ড মিসেস ৪২০ রিটার্ণস।"
অবন্তিকা হিন্দী চলচ্চিত্র "বচনা অ্যায় হসিনো" -তে অভিনয় করেছেন।
অবন্তিকা হুন্দাল অভিনেতা নভতেজ হুন্দালের মেয়ে।
ঋষিকা মিহানি

ঋষিকা মিহানি (জন্ম ৮ জুন ১৯৮৭) একজন ভারতীয় টেলিভিশন অভিনেত্রী । "রাজা কি আয়েগি বারাত" ধারাবাহিকে অভিনয়ের মাধ্যমে তিনি অভিনয় জগতে আত্মপ্রকাশ করেন। তিনি "আদালত", "সিআইডি", "আহাত" এবং "সাবধান ইন্ডিয়া" ইত্যাদি বিবিধ ধারাবাহিকে অভিনয় করেছেন।
ঋষিকা মিহানির একটি বোন আছে যার নাম মুসকান মিহানি। তিনিও একজন টেলিভিশন অভিনেত্রীও। 
ঋষিকা মিহানি তার অভিনয় শুরু করেন স্টার প্লাসের "রাজা কি আয়েগি বারাত" ধারাবাহিকে ইরা (মোহিনী) চরিত্রে অভিনয়ের মাধ্যমে। তিনি "বিন্দ বনুনগা ঘোড়ি চড়ুঙ্গা" ধারাবাহিকে কোমল চরিত্রে অভিনয় করেন। এরপর তাকে"লাভ ম্যারেজ ইয়া অ্যারেঞ্জড ম্যারেজ" ধারাবাহিকে শিবানীর চরিত্রে অভিনয় করতে দেখা যায়।
গ্র্যান্ড মসজিদ, শেফচাউয়েন

শেফচাওনের গ্র্যান্ড মসজিদ (); বা الجامع الكبير "আল-জামা ʿআল-কবীর" বা الجامع الأكبر "আল-জামাʿ আল-আকবার" ) হল শেফচাউয়েন, মরক্কোর প্রাচীনতম মসজিদ এবং প্রধান জামে মসজিদ। এটি শহরের ঐতিহাসিক কাসবার কাছে কেন্দ্রীয় "স্থান আউতা হাম্মামে" অবস্থিত।
মসজিদটি শহরের প্রাথমিক যুগের। মৌলে 'আলী ইবনে রশিদ আল-আলামি কর্তৃক প্রতিষ্ঠার পর এটি নির্মিত হয়। তবে এর ভিত্তি স্থাপনের সঠিক তারিখ উল্লেখ করার ক্ষেত্রে বিভিন্ন সূত্রের একে অপরের সাথে বিরোধিতা রয়েছে। কিছু সূত্র এটিকে ১৪৭১ (শহর প্রতিষ্ঠার তারিখ) বলে উল্লেখ করে। কিছু সূত্র মোতাবেক এর নির্মাণ সন ১৪৭৫-৭৬ (৮৮০ হিজরি)। অন্যদের মতে মসজিদটি ১৬শ শতাব্দীর, বিশেষ করে মৌলে 'আলীর পুত্র মোহাম্মদের আমলে উল্লেখ করে। এর মিনারটি ১৭ শতকের শেষের দিকের বলে মনে করা হয় কারণ এর অষ্টভুজাকার খাদ এবং সামগ্রিকভাবে আলী ইবনে আবদুল্লাহ এরিফি (সুলতান মৌলে ইসমাইলের অধীনে তাঞ্জিয়ারের গভর্নর) এর আমলে নির্মিত মিনারগুলির শৈলীর সাথে মিল রয়েছে, যেমন তাঞ্জিয়ারের কাসবাহ মসজিদ বা আসিলার মহান মসজিদ।
মসজিদটিতে একটি মাদ্রাসাও রয়েছে যেখানে ঐতিহাসিকভাবে "ফিকহ" (ইসলামী আইনশাস্ত্র) এর মতো ধর্মীয় বিজ্ঞানের পাঠদান করা হত এবং শিক্ষার্থীদের জন্য একটি ছাত্রাবাসও ছিল। শহরের প্রধান শুক্রবার মসজিদ হিসেবে, এটি এমন একটি স্থানও ছিল যেখানে শেফচাউয়েনের স্থানীয় শাসক বা গভর্নররা মরক্কোর সুলতানের প্রতি তাদের আনুগত্যের অঙ্গীকার করতেন এবং যেখানে পরবর্তীকালের ফরমানগুলি জনসমক্ষে পাঠ করা হত। মসজিদটি ১৯ শতকে এবং আবার ২০ শতকে (যখন এর প্রধান প্রবেশপথের বর্তমান প্রবেশপথটি নির্মিত হয়েছিল) পুননির্মাণ করা হয়েছিল। এটি সম্প্রতি ২০০৬ সালে পুননির্মাণ করা হয়েছিল।
মসজিদটি প্রায় এলাকা জুড়ে বিস্তৃত। এটিতে একটি উঠোন ("সাহন"), একটি অভ্যন্তরীণ প্রার্থনা কক্ষ, একটি মিনার, একটি ঝর্ণা, একটি অজু কক্ষ এবং একটি মাদ্রাসা রয়েছে। প্রার্থনা কক্ষটি সবচেয়ে বড় অংশ, যেখানে একটি হাইপোস্টাইল হল রয়েছে এবং আটটি "নৌকা" বা আইল রয়েছে যা দক্ষিণ-পশ্চিম "কিবলা" প্রাচীরের সমান্তরালে অবস্থিত ঘোড়ার নালের খিলান দ্বারা বিভক্ত। প্রতিটি নেভের প্রস্থ ছয়টি খিলানের সমান। অভ্যন্তরটি সাধারণত অলংকৃত, যা শহরের অন্যান্য মসজিদের ক্ষেত্রেও সাধারণ। হলটি লাল টাইলস দিয়ে ঢাকা, যেখানে মরক্কোর অনেক মসজিদের ছাদ সবুজ টাইলস দিয়ে ঢাকা।
মসজিদের একমাত্র অলংকৃত উপাদান হল বহিঃপ্রবেশদ্বার এবং মিনার। অষ্টভুজাকার খাদ বিশিষ্ট মিনারটি তিনটি স্তর বা রেজিস্টারে সজ্জিত, প্রতিটি স্তরে সাদামাটা গোলাকার, পলিলবাইড বা ল্যামব্রেকুইন প্রোফাইল সহ অন্ধ খিলান রয়েছে। সর্বোচ্চ স্তরটিতে "জেলিফিশ" টাইলস দিয়ে ভরা বর্গাকার প্যানেলও রয়েছে। মিনারের উপরের অংশটি সাদা রঙ দিয়ে মোড়ানো হলেও আরও কিছু সাজসজ্জার জন্য লাল ঈচার রঙ ব্যবহার করা হয়েছে।
মানসী সালভি

মানসী সালভি একজন ভারতীয় টেলিভিশন অভিনেত্রী। তিনি "আশীর্বাদ, কোই আপনা সা, আওয়াজ - দিল সে দিল তক, আক্রোশ, সতী ...সত্য কি শক্তি, অসম্ভব, পেয়ার কা দর্দ হ্যায় মিঠা মিঠা পেয়ারা পেয়ারা, ডোলি আরমানো কি, ওহ আপনা সা এবং কায় ঘড়লা টায় রাত্রি ?" ইত্যাদি ধারাবাহিকে তার ভূমিকার জন্য সর্বাধিক পরিচিত।
সালভি স্টার প্লাসের "পেয়ার কা দর্দ হ্যায় মিঠা মিঠা পেয়ারা পেয়ারা" ধারাবাহিকে মুখ্য নায়কের চরিত্র আদিত্যের মা অবন্তিকার ভূমিকায় অভিনয় করেছিলেন। তিনি জি টিভির "আশীর্বাদ" নামক ধারাবাহিক অনুষ্ঠানের মাধ্যমে ছোট পর্দায় তার কর্মজীবন শুরু করেন। তিনি একতা কাপুরের "কোই আপনা সা" ধারাবাহিকে খুশির ভূমিকায় অভিনয় করেন। ২০০৫ সালে, তিনি "সারথি" ধারাবাহিকে অভিনয় করেছিলেন, যেখানে তিনি মনস্বী গোয়েঙ্কার ভূমিকায় অভিনয় করেছিলেন। একই বছর তিনি "লতা নার্ভেকর" প্রযোজিত এবং "গজেন্দ্র আহিরে" পরিচালিত একটি মারাঠি চলচ্চিত্রে অভিনয় করেন।
২০০৫ সালের জানুয়ারিতে, সালভী "স্টার ওয়ানে" সম্প্রচারিত সাপ্তাহিক ধারাবাহিক "সিদ্ধান্ত" -এর পরিচালক "হেমন্ত প্রভুকে" বিয়ে করেন। প্রভু সালভির "সতী...সত্য কি শক্তি" ধারাবাহিকের পরিচালনা করেছিলেন। 
২০০৮ সালে, তিনি তাদের কন্যা "ওমিশা প্রভুর" জন্ম দেন। ২০১৬ সালে, মানসী এবং হেমন্তের বিবাহবিচ্ছেদ হয়।
গুন কানসারা

গুন কানসারা (জন্ম ২২ ডিসেম্বর) একজন ভারতীয় অভিনেত্রী যিনি মূলত হিন্দি টেলিভিশনে কাজ করেন। গুন কানসারা "মিসেস কৌশিক কি পাঁচ বহুয়ে" ধারাবাহিকে গেহনা কৌশিকের ভূমিকায়, "নাদানিয়া" ধারাবাহিকে চাঁদনি ভার্মার ভূমিকায়, "ইশক সুবহান আল্লাহ" -তে আয়েশা হুসেন আহমেদ এবং "মেহেন্দি ওয়ালা ঘর" ধারাবাহিকে স্বরা অজয় আগরওয়ালের চরিত্রে অভিনয়ের জন্য সবচেয়ে বেশি পরিচিত।
বেহরামিয়া মসজিদ

বেহরামিয়া মসজিদ () হল সিরিয়ার আলেপ্পোর ঐতিহাসিক মসজিদগুলির মধ্যে একটি, যা অটোমান আমলে নির্মিত। এটি আলেপ্পোর প্রাচীন শহরে আল-জাল্লুম জেলায় অবস্থিত। মসজিদটি ১৫৮৩ সালে আলেপ্পোর অটোমান ওলী বেহরাম পাশার পৃষ্ঠপোষকতায় এবং অটোমান সুলতান তৃতীয় মুরাদের শাসনামলে নির্মিত হয়েছিল। এটিতে একটি অটোমান খানকাহ -শৈলীর স্থাপত্য রয়েছে যার সাথে বৃত্তাকার মিনার এবং একটি বৃহৎ কেন্দ্রীয় গম্বুজ রয়েছে।
মসজিদটি অনেকবার সংস্কার করা হয়েছিল। সপ্তদশ শতাব্দীতে মিনারটি ভেঙে পড়ে এবং ১৬৯৯ সালে এটি পুনর্নির্মাণ করা হয়। ১৮২২ সালে আলেপ্পোর ভয়াবহ ভূমিকম্পের পর গম্বুজটি ক্ষতিগ্রস্ত হয়। ১৮৬০ সালের শেষের দিকে তা পুনরায় সংস্কার করা হয়।
খুশবু ঠক্কর

খুশবু বা খুশবু ঠক্কর হলেন একজন ভারতীয় টেলিভিশন অভিনেত্রী এবং প্রাক্তন সাংবাদিক। তিনি সোনি টিভির "হোঙ্গে জুদা না হাম" ধারাবাহিকে অভিনয় করেছেন এবং কালারস টিভির "রঙ্গরসিয়া" ধারাবাহিকে মুখ্য নায়ক রুদ্রের কাকাতুতো বোন সুনেহরি রানাওয়াতের চরিত্রে অভিনয় করেছেন। কালারসের আরেক ধারাবাহিক "ইশক কা রং সফেদ" -এ খুশবুশালিনী ত্রিপাঠীর ভূমিকায় অভিনয় করেছেন। তিনি সোনি টিভিতে সম্প্রচারিত কুছ রং পেয়ার কে অ্যায়সে ভি ধারাবাহিক রনিতা চরিত্রে অভিনয় করেছেন এবং সোনি সাব চ্যানেলে সম্প্রচারিত টিভি, বিবি অউর ম্যায় ধারাবাহিকে রনিতা চরিত্রে অভিনয় করেছেন। তিনি জি টিভিতে সম্প্রচারিত ভুতু ধারাবাহিকে অভিনয় করেছিলেন।
তিনি স্টার ওয়ানের "গীত", স্টার প্লাসে "এক বীর কি আরদাস...বীরা, অর্জুন" এবং "এক দুসরে সে করতে হ্যায় পেয়ার হাম", জি টিভিতে "মিসেস কৌশিক কি পাঁচ বহুয়ে" এবং "সপনে সুহানে লড়কপন কে", লাইফ ওকেতে কমেডি ক্লাস, সব টিভিতে মিসেস টেন্ডুলকার ইত্যাদি বহু ধারাবাহিকের গুরুত্বপূর্ন ভূমিকায় অভিনয় করেছেন।
খুশবু তার দীর্ঘদিনের সঙ্গীকে ২০১৮ সালের ১০ ডিসেম্বর একান্ত অনুষ্ঠানে বিয়ে করেন। তারা একই কলেজে পড়ত এবং কয়েক বছর ধরে একে অপরের সাথে সম্পর্কে ছিল।
বিধি পান্ড্য

বিধি পাণ্ড্য হলেন একজন ভারতীয় অভিনেত্রী যিনি হিন্দি টেলিভিশনে কাজ করেন। ২০১৪ সালে কিরণ মেহরা অভিনীত "তুম অ্যায়সে হি রেহনা" টিভি ধারাবাহিকের একটি চরিত্রে অভিনয়ের মাধ্যমে তিনি অভিনয় জগতে আত্মপ্রকাশ করেন। পান্ড্য "উড়ান" ধারাবাহিকে ইমলি সিং রাজবংশী, "এক দুজে কে ভাস্তে ২" ধারাবাহিকে সুমন তিওয়ারি মালহোত্রা এবং "মোসে ছল কিয়ে যায়ে" ধারাবাহিকে সৌম্য ভার্মার চরিত্রে অভিনয়ের জন্য সবচেয়ে বেশি পরিচিত। ২০২১ সালের অক্টোবরে, তিনি "বিগ বস সিজন ১৫" রিয়েলিটি শো অনুষ্ঠানে অংশগ্রহণ করেছিলেন। 
বিধি ২০১৪ সালে "তুম অ্যায়সে হি রেহনা" টিভি ধারাবাহিকে কিরণ মহেশ্বরী চরিত্রে অভিনয়ের মাধ্যমে টেলিভিশন জগতে আত্মপ্রকাশ করেন। তারপরে তিনি ২০১৫ থেকে ২০১৬ পর্যন্ত "বালিকা বধূ" ধারাবাহিকে নিধির চরিত্রে অভিনয় করেছিলেন। ২০১৫ সালে, তিনি "ক্রাইম পেট্রোলের" বিভিন্ন পর্বে রোহিণী সিং / সোফিয়া ইত্যাদি বিভিন্ন চরিত্রে অভিনয় করেছিলেন। 
২০১৬ থেকে ২০১৯ সাল পর্যন্ত, বিধি অভিনেতা পরশ অরোরা এবং বিকাশ ভাল্লার সাথে "উড়ান" টিভি ধারাবাহিকে ইমলি সিং রাজবংশীর চরিত্রে অভিনয় করেছিলেন, যা তার অভিনয় জীবনের এক গুরুত্বপূর্ণ মোড় হিসেবে প্রমাণিত হয়েছিল। 
এরপর তিনি ২০১৯ সালে "কিচেন চ্যাম্পিয়ন" নামক বিনোদনমূলক টিভি অনুষ্ঠানের একটি পর্বে উপস্থিত হন। একই বছরে, তিনি "লাল ইশক" ধারাবাহিকের একটি পর্বে সাহিম খান এবং মেহনাজ শ্রফের সাথে অভিনয় করেছিলেন এবং সেই পর্বে তিনি রানির চরিত্রে অভিনয় করেছিলেন। 
বিধি ২০২১ সালে অভিনেতা মোহিত কুমারের সাথে "এক" "দুজে কে ভাস্তে ২" টিভি ধারাবাহিকে মেজর ডাঃ সুমন তিওয়ারি মালহোত্রার চরিত্রে অভিনয় করেছিলেন। 
২০২২ সালে, তিনি বিজয়েন্দ্র কুমেরিয়ার সাথে "মোসে ছাল কিয়ে যায়ে" টিভি ধারাবাহিকে সৌম্য ভার্মার ভূমিকায় অভিনয় করেছিলেন।
বারিড হার্টস

বারিড হার্টস (, ) হলো একটি দক্ষিণ কোরীয় প্রতিশোধ নাট্য ভিত্তিক টেলিভিশন ধারাবাহিক। জিন চাং-গিউ পরিচালনায় নির্মিত এই ধারাবাহিকটি রচনা করেছেন লি মিউং-হি। পার্ক হিউং-সিক, হুহ জুন-হো, লি হে-ইয়ং, হং হুয়া-ইয়ন এবং উ হিউনের মতো অভিনয়শিল্পীগণ এই ধারাবাহিকে অভিনয় করেছেন।
মূলত কোরীয় ভাষায় নির্মিত এই ধারাবাহিকটি ২০২৫ সালের ২১শে ফেব্রুয়ারি তারিখে এসবিএস টিভিতে সম্প্রচার শুরু হয়েছিল, যা প্রতি সপ্তাহের শুক্রবার এবং শনিবার স্থানীয় সময় ২২:০০টায় প্রচারিত হয়েছে; যার সর্বমোট ১৬টি পর্ব রয়েছে।
বেঁচে থাকার জন্য, একজন ব্যক্তি ২ ট্রিলিয়ন ওন মূল্যের একটি রাজনৈতিক তহবিলে হ্যাক করে। অন্যজন হলো এক শক্তিশালী ছায়াময় চরিত্র, যে একজনকে হত্যা করে ২ ট্রিলিয়ন ওন হারায়, এটা না জেনেই যে সে হ্যাক হয়েছে।
সো দোং-জু দেসান গ্রুপের চেয়ারম্যানের সচিব দপ্তরের নেতা হিসেবে কাজ করে। তিনি "দেসান ম্যান" নামে পরিচিত, যিনি দেসান গ্রুপের স্বার্থ রক্ষায় জীবন উৎসর্গ করেন। তবে, নিজের মনে তিনি সুপরিকল্পিত ও গভীর উচ্চাকাঙ্ক্ষা লুকিয়ে রেখেছেন। তার চূড়ান্ত লক্ষ্য হলো সুযোগ পেলে সম্পূর্ণভাবে ডেসান গ্রুপকে গ্রাস করা। ইয়ম জাং-সোন একজন আইন স্কুলের অধ্যাপক এবং জাতীয় গোয়েন্দা সংস্থার সাবেক পরিচালক। তিনি দক্ষিণ কোরিয়ার রাজনৈতিক বিশ্বের সবচেয়ে প্রভাবশালী ব্যক্তি। এমনকি তিনি নেপথ্যে থেকে "কিংমেকার"কেও নিয়ন্ত্রণ করেন। জাং-সোন অর্থ ও ক্ষমতা ইচ্ছামতো পরিচালনা করতে পারলেই প্রকৃত আনন্দ অনুভব করেন। তিনি এমন একজন, যিনি নিজেকে তখনই জীবন্ত মনে করেন, যখন তিনি সকলকে সুতোয় বাঁধা পুতুলের মতো নিয়ন্ত্রণ করতে পারেন।
বারিড হার্টসের চিত্রধারণ ২০২৪ সালের জুন মাসে শুরু হয়ে একই বছরের ডিসেম্বর মাসে সম্পন্ন হয়েছে। অতঃপর, ২০২৫ সালের ২১শে ফেব্রুয়ারি তারিখে এসবিএস টিভিতে এই ধারাবাহিকটি মুক্তি পেয়েছে।
আবদ আল-ওয়াহাব আদরাক

আবু মোহাম্মদ আবদ আল-ওয়াহাব ইবনে আহমদ আদরাক (আনু. ১৬৬৬ – ১৭৪৬) ছিলেন মরক্কোর ফেজে জন্মগ্রহণকারী একজন সুপরিচিত চিকিৎসক ও কবি। তিনি ফেসের সাধুদের সম্মানে একটি কাসিদা রচনা করেন এবং চিকিৎসা বিষয়ক কাজ করেন যার মধ্যে রয়েছে আল-আন্তাকির "নুশাতের" উপর একটি ভাষ্য, গুটিবসন্তের উপর একটি কাজ এবং সিফিলিসের উপর একটি কাজ। আদরাক মৌলে ইসমাইলের আদালতের চিকিৎসক হিসেবেও কাজ করেছেন।
তিনি ছিলেন একটি আমাজিগ জাতি পরিবারের বংশধর, যার পূর্বপুরুষ ১৭ শতকে সোস ছেড়ে ফেসে বসতি স্থাপন করেছিলেন। আদরাক পরিবার অনেক চিকিৎসক এবং বিজ্ঞানী তৈরি করেছে।
দরবার উৎসব

দরবার উৎসব হল একটি বার্ষিক সাংস্কৃতিক, ধর্মীয় এবং অশ্বারোহী উৎসব, যা আরেওয়া (উত্তর নাইজেরিয়ান) হাউসা সংস্কৃতির একটি মূল অংশ হিসেবে পালিত হয়। দরবার শতাব্দীর পর শতাব্দী ধরে বিদ্যমান এবং হাউসা রাজ্য এবং হাউসা ঐতিহ্যের একটি অপরিহার্য অংশ হিসেবে এটি বিদ্যমান। দরবার হাউসা সংস্কৃতির আচার-অনুষ্ঠান, ঐতিহ্য এবং ইতিহাসের একটি গুরুত্বপূর্ণ দিককে উপস্থাপন করে। হাউসা জনগণ তাদের সমৃদ্ধ ঐতিহ্য, বিশেষ করে সাহারা এবং সাহেল অঞ্চলে প্রাচীনকালের দক্ষ ঘোড়সওয়ার এবং সাহসী যোদ্ধা হিসেবে খ্যাতি অর্জন করেছে। এই ঐতিহাসিক ভূমিকা এবং বীরত্বপূর্ণ কাহিনিগুলো হাউসা সংস্কৃতির গভীর শিকড় এবং তাদের সামাজিক ও সামরিক ইতিহাসকে প্রতিফলিত করে।
নাইজেরিয়ার উত্তরাঞ্চলের বেশ কয়েকটি শহরে দরবার করা হয়, যার মধ্যে রয়েছে আদি প্রাচীন হাউসা এমিরেটস যেমন কানো, কাটসিনা, লাফিয়া, গোম্বে, আক্কো এমিরেট, সোকোটো, জাজ্জাউ, বাউচি, বিদা, এবং ইলোরিন । এই আমিরাত শহরে সাধারণত রমজানের শেষে এই উৎসবটি পালিত হয় এবং এটি মুসলিমদের ঈদ-উল-আযহা এবং ঈদ-উল-ফিতরির উৎসবের সাথেও মিলে যায়। কানো দরবার উৎসব হল উত্তর নাইজেরিয়ার (আরেওয়া) সবচেয়ে দর্শনীয় উপজাতীয় ঘোড়ার কুচকাওয়াজ যা হাউসা রাজ্যের সাংস্কৃতিক সম্পদের উদযাপনকে চিহ্নিত করে। 
এটি শুরু হয় ফজরের নামাজের মাধ্যমে, এরপর আমির এবং তার ঘোড়সওয়ার, সঙ্গীতজ্ঞ এবং গোলন্দাজ বাহিনীর একটি বর্ণাঢ্য কুচকাওয়াজ অনুষ্ঠিত হয়। দরবার উৎসবে সম্ভ্রান্ত ব্যক্তিরা আমিরের প্রতি শ্রদ্ধা জানাতে এবং তাদের বিভিন্ন আমিরাতের প্রতি তাদের আনুগত্য পুনর্ব্যক্ত করতে ভ্রমণ করেন।
এই উৎসবটি ১৪ শতকে হাউসা রাজ্যের আমিরাত এবং উত্তর নাইজেরিয়ার বৃহত্তম শহর কানোতে পালিত হয়। কানো দরবার উৎসব হল চার দিনের জাঁকজমকপূর্ণ অনুষ্ঠান যেখানে ঔজ্জ্বল্য, ঘোড়সওয়ারি এবং রাস্তার কুচকাওয়াজ অনুষ্ঠিত হয়।
মোহাম্মদ ইবনে নাসির

সিদি মোহাম্মদ ইবনে নাসির () বা মোহাম্মদ ইবনে মোহাম্মদ ইবনে আহমেদ ইবনে মোহাম্মদ ইবনে আল-হুসাইন ইবনে নাসির ইবনে আমর আবু বকর আল-দ্রাভি আল-আঘলাবি (১৬০৩-১৬৭৪) ছিলেন শোরাফার একজন আরব মরোক্কান সুফি এবং তামেগ্রাউটের নাসিরিয়া "জাউইয়ার" প্রতিষ্ঠাতা। সিদি মুহাম্মদ বিন নাসির ছিলেন একজন ধর্মতত্ত্ববিদ, পণ্ডিত ও চিকিৎসক।
মোহাম্মদ আল-হাদি বিন ঈসা

মোহাম্মদ আল-হাদী বিন ঈসা (১৪৬৭-১৫২৬), যিনি আল-শায়খ আল-কামিল নামেও পরিচিত, তিনি ছিলেন একজন মরোক্কান সুফিবাদের পণ্ডিত এবং একজন তপস্বী। তিনি ঈসাইয়া সুফি তরিকার প্রতিষ্ঠাতা ছিলেন।
পার্বতী সেহগল

পার্বতী সেহগল (জন্ম ৯ জানুয়ারী ১৯৯০) হলেন একজন ভারতীয় টেলিভিশন অভিনেত্রী যিনি স্টার প্লাসের হিন্দি টেলিভিশন নাটক ধারাবাহিক ""মন কি আওয়াজ প্রতিজ্ঞা"" -তে অভিনয় করেছিলেন। এই ধারাবাহিকে তিনি "কোমল সিং ঠাকুর সাক্সেনার" চরিত্রে অভিনয় করেছিলেন। তিনি "অদৃশ্যম - দ্য ইনভিজিবল হিরোস" ওয়েব শৃঙ্খলাতেও অভিনয় করেছেন।
২০০৯ সালে, স্টার প্লাস চ্যানেলের "মন কি আওয়াজ প্রতিজ্ঞা" ধারাবাহিকে অভিনয় করে পার্বতী বিনোদন জগতে প্রচার লাভ করে। পার্বতী সেহগলকে প্রথমে ধারাবাহিকের অপর এক চরিত্র আরুষির ভূমিকায় অভিনয়ের জন্য প্রস্তাব দেওয়া হয়েছিল কিন্তু পরে তিনি সেই ভূমিকায় অভিনয়ের জন্য প্রত্যাখ্যাত হন এবং পরে সেই ধারাবাহিকেরই কোমলের ভূমিকায় অভিনয়ের জন্য তাকে নির্বাচিত করা হয়। তিনি জনপ্রিয় কৌতুক অভিনেতা কপিল শর্মার উপস্থাপিত অনুষ্ঠান কমেডি সার্কাসের অংশ ছিলেন। পরে তিনি অন্যান্য অনেক টিভি ধারাবাহিকে অভিনয় করেছেন যেমন গৌনা – এক প্রথা, গুস্তাখ দিল, শের-ই-পাঞ্জাব: মহারাজা রঞ্জিত সিং, দ্য কপিল শর্মা শো এবং কমেডি নাইটস উইথ কপিল ।
করিমুদ্দিন খালওয়াতি মসজিদ

করিম আল-দীন আল-খালওয়াতি মসজিদ আল-বারমুনি স্ট্রিটের শেষ প্রান্তে পোর্ট সাঈদ স্ট্রিট (আগের মিশরীয় উপসাগর) এর সংযোগস্থলে অবস্থিত। এটি কানত্রাত সুনকার (বর্তমানে সুনকার ট্রাম স্টেশন) এর নিকটবর্তী। বর্তমানে মসজিদের যে অঞ্চলটি রয়েছে, সেটিই মূলত খাওয আল-বঘা কর্তৃক নির্মিত মসজিদের স্থল। দীর্ঘ সময়ে বিভিন্ন সংস্কার ও পুনর্নির্মাণ করা হয়েছে, কারণ শেখ করিম আল-দীন বিভিন্ন ক্ষমতাশালী ব্যক্তিত্ব, যেমন পাশা, আমির এবং খালওয়াতি পীরদের কাছে গুরুত্বপূর্ণ ছিলেন।
খাওয আল-বঘা-এর যুগ থেকে সংরক্ষিত একমাত্র অংশটি হল মিনারের নিচের অংশ, যা প্রথম বারান্দা পর্যন্ত অবশিষ্ট রয়েছে। এই অংশে একটি খোদাই করা শিলালিপি রয়েছে:
প্রাথমিকভাবে, মসজিদটি একটি উন্মুক্ত বর্গাকার প্রাঙ্গণ নিয়ে গঠিত ছিল, যা তিনটি পাশে খোলা বারান্দা দ্বারা বেষ্টিত। পূর্ব দিকের অংশে দুটি সারিতে বারান্দা রয়েছে, যা তিনটি ভাগে বিভক্ত। প্রতিটি ভাগে চারটি সুচালো খিলান রয়েছে, যা তিনটি মার্বেল স্তম্ভ দ্বারা সমর্থিত। কিবলা প্রাচীরের মধ্যে দুটি মিহরাব রয়েছে, যার মধ্যে প্রধান মিহরাবটি মিম্বরের ডানদিকে অবস্থিত। এটি একটি সম্পূর্ণ কালো ব্যাসল্ট পাথর দ্বারা নির্মিত এবং তুর্কি কাশানি টাইলস দ্বারা অলংকৃত। সবচেয়ে উল্লেখযোগ্য টাইলটিতে একটি মাজার ও তার চারপাশে সারিবদ্ধ সাইপ্রেস গাছের চিত্র অঙ্কিত রয়েছে, যা তুর্কিরা (মারাজলিক) নামে অভিহিত করে।
মসজিদের উত্তর ও দক্ষিণ দিকে এক সারি বারান্দা রয়েছে, তবে পশ্চিম দিকে বারান্দা নেই। পশ্চিম পাশে একটি দরজা রয়েছে, যা গম্বুজ ও তার পাশের একটি কক্ষে প্রবেশের পথ দেয়। অন্য একটি দরজা মিনারে যাওয়ার জন্য ব্যবহৃত হয়, যার ভিত্তি এবং প্রথম অংশ খাওয আল-বঘা-এর নির্মাণকালীন সময়ের। মিনারের উপরের অংশটি, যা দেখতে একটি "পেন্সিল" বা ওবেলিস্কের মতো। এটি উসমানীয় যুগের নির্মাণশৈলী বহন করে।
গম্বুজটি চারটি খিলানের ওপর স্থাপিত এবং এর ভেতরে খাওয আল-বঘা-এর সমাধি রয়েছে। পাশের কক্ষে শেখ করিম আল-দীন আল-খালওয়াতি এবং পূর্বে আল-নাবুলসি কর্তৃক উল্লিখিত অন্যান্য খালওয়াতি পীরদের সমাধি রয়েছে।
সোনি সিং

সোনি সিং একজন ভারতীয় টেলিভিশন অভিনেত্রী। তিনি জনপ্রিয় বিনোদনমূলক কৌতুক অনুষ্ঠান "কমেডি নাইটস উইথ কপিল" -এ উপস্থিত হয়েছিলেন। তিনি রিয়েলিটি শো "বিগ বস ৮" -এর একজন প্রতিযোগী ছিলেন কিন্তু ৫ সপ্তাহ পর তিনি প্রতিযোগীতা থেকে নিস্কাশিত হন। তিনি জি টিভিতে সম্প্রচারিত "ঘর কি লক্ষ্মী বেটিয়াঁ" ধারাবাহিকে অন্যতম প্রধান চরিত্রে অভিনয় করেছিলেন।
সোনি অভিনয়জীবনের উল্লেখযোগ্য ধারাবাহিক প্রকল্পগুলি ছিল, "বনু মে তেরি দুলহান, ঘর কি লক্ষ্মী বেটিয়া, তিন বহুরানিয়া," "ঝাঁসি কি রানি" এবং "মন কি আওয়াজ প্রতিজ্ঞা।" এছাড়াও বেশ কয়েকটি টিভি ধারাবাহিকে তিনি অভিনয় করেছেন। তিনি "বিগ বস ৮"-এর একজন প্রতিযোগী ছিলেন।
সোনি সিং মন কি আওয়াজ প্রতিজ্ঞা ধারাবাহিকে মেনকা শক্তি সিং চরিত্রে অভিনয় করেছিলেন।
২০০৭ সালে যুব টেলিভিশন চ্যানেল "বিন্দাসে" সম্প্রচারিত "শাকিরা দ্য এন্ড অফ ইভিল" টিভি ধারাবাহিকে সোনি সিং কাল্পনিক ভারতীয় সুপারহিরোইন শাকিরা চরিত্রে অভিনয় করেছিলেন। রোমাঞ্চকর এই টিভি ধারাবাহিকটি ভারতে খুব একটা সাড়া না পেলেও আমেরিকান ওয়েবসাইট নেটফ্লিক্সে বেশ জনপ্রিয় হয়েছিল।
২০১৪ সালের সেপ্টেম্বরে, সিং বিতর্কিত রিয়েলিটি টিভি শো "বিগ বসের" অষ্টম সিজনে প্রতিযোগী হিসাবে অংশগ্রহন করেন। তিনি ৫ সপ্তাহ প্রতিযোগীতায় টিকে ছিলেন এবং ৩৫তম দিনে তাকে উচ্ছেদ করা হয়েছিল। অনুষ্ঠান চলাকালীন তার সহ প্রতিযোগী উপেন ও অন্যান্যরা তার বিরুদ্ধে কিছু অভিযোগ এনেছিল।
রাজকুমারী লালা লতিফা মসজিদ

রাজকুমারী লাল্লা লতিফা মসজিদ বা লালা লতিফা মসজিদ হল মরক্কোর শহরের একটি মসজিদ, যা বাতানা জেলার সালাম পাড়ায় অবস্থিত। এই মসজিদটি রমজান মাসে (১৮ মে, ২০১৮) মরক্কোর রাজা ষষ্ঠ মোহাম্মদ উদ্বোধন করেন। এই মসজিদটি এমন একটি স্থাপত্য দিয়ে নির্মিত হয়েছিল যা প্রকৌশলী ইদ্রিস আল-আলামি কর্তৃক ১ কোটি ১০ লক্ষ মরক্কোর দিরহাম বাজেটে সত্যতা এবং আধুনিকতার সমন্বয়ে নির্মিত হয়েছিল। মসজিদটি যে জমিতে নির্মিত হয়েছিল তা নাখিল অ্যাসোসিয়েশন দান করেছিল এবং এর আয়তন ১৬৪০ বর্গমিটার। এই মসজিদটির ৪টি সম্মুখভাগ, একটি পার্কিং লট এবং দোকান রয়েছে এবং এটি একটি আবাসিক এলাকার মাঝখানে অবস্থিত। এই মসজিদের ১৮০০ জনেরও বেশি পুরুষ ও মহিলা মুসল্লির ধারণক্ষমতা রয়েছে।
এই মসজিদের আয়তন প্রায় ১২০০ বর্গমিটার এবং এটি একটি নিচতলা এবং একটি প্রথম তলা নিয়ে গঠিত। মসজিদের নিচের তলায় ৭০০ বর্গমিটার আয়তনের নামাজ কক্ষ এবং ১,০০০ মুসল্লি ধারণক্ষমতা রয়েছে। প্রথম তলাটি ১৬০ বর্গমিটার আয়তনের মহিলাদের জন্য নির্ধারিত, এছাড়াও ৩০০ বর্গমিটার আয়তনের একটি বহিরঙ্গন নামাজের জায়গা রয়েছে। এই মসজিদে অন্যান্য সুযোগ-সুবিধা রয়েছে যেমন একটি অযু কক্ষ, একটি স্টোরেজ রুম, একটি কুরআন মুখস্থ বই, দোকান, একটি পার্কিং লট এবং ইমাম ও মুয়াজ্জিনের জন্য দুটি বাসস্থান। এতে আধুনিক সরঞ্জাম এবং প্রযুক্তিও রয়েছে।
দিয়া চোপড়া

দিয়া চোপড়া (জন্ম: ৯ ডিসেম্বর ১৯৮৫) একজন ভারতীয় টেলিভিশন অভিনেত্রী । তিনি অভিনেত্রী এবং টেলিভিশন উপস্থাপিকা রোশনি চোপড়ার বোন। দিয়া চোপড়া জি টিভিতে দৈনিক সম্প্রচারিত "মিসেস কৌশিক কি পাঁচ বহুয়ে" ধারাবাহিকে একটি গুরুত্বপূর্ন ভূমিকায় অভিনয় করছিলেন। ২০১২ সালের মে মাসে, ব্যক্তিগত প্রতিশ্রুতির কারণে তিনি অনুষ্ঠানটি ছেড়ে দেন। তার স্থানে অভিনেত্রী প্রীত কৌর ধারাবাহিকে যোগ দেন এবং অভিনয় করেন। 
তার প্রথম ধারাবাহিক ছিল সনি সাব টেলিভিশন চ্যানেলে সম্প্রচারিত "লাভ স্টোরি" যেখানে তিনি ঝিলমলের ভূমিকায় অভিনয় করেছিলেন। এরপর তিনি একই টিভি চ্যানেলের "লেফট রাইট লেফট" ধারাবাহিকেও অভিনয় করেছেন।
প্রতিমা কাজমি

প্রতিমা কাজমি যিনি প্রতিমা কান্নান নামেও পরিচিত। (জন্ম: ২১ জুলাই ১৯৩৯) একজন ভারতীয় টেলিভিশন অভিনেত্রী। প্রতিমা বহু সংখ্যক বলিউড চলচ্চিত্র এবং হিন্দি টেলিভিশন ধারাবাহিকে কাজ করেছেন। তিনি ১৯৯৭ সালে "সিক্সথ হ্যাপিনেস" নামের একটি ইংরেজি চলচ্চিত্রে অভিনয়ের মাধ্যমে তার কর্মজীবন শুরু করেন।
আবহাওয়ার পূর্বাভাস

আবহাওয়ার পূর্বাভাস বলতে বিজ্ঞান ও প্রযুক্তি প্রয়োগ করে কোনও প্রদত্ত ভৌগোলিক অবস্থান এবং সময়ের জন্য বায়ুমণ্ডলের অবস্থার পূর্বাভাস প্রদান করাকে বোঝায়। মানুষ বহু হাজার বছর ধরে অনানুষ্ঠানিকভাবে এবং ১৯শ শতাব্দী থেকে আনুষ্ঠানিকভাবে আবহাওয়ার পূর্বাভাস দেওয়ার চেষ্টা করে আসছে।
বায়ুমণ্ডল, ভূমি এবং সমুদ্রের বর্তমান অবস্থা সম্পর্কে পরিমাণবাচক উপাত্ত সংগ্রহ করে এবং আবহাওয়াবিজ্ঞান নামক শাস্ত্র ব্যবহার করে একটি নির্দিষ্ট অবস্থানে বায়ুমণ্ডল কীভাবে পরিবর্তিত হবে তার বিজ্ঞানসম্মত প্রাক্কলন করে আবহাওয়ার পূর্বাভাস তৈরি করা হয়। একসময় মূলত বায়ুমণ্ডলীয় চাপের পরিবর্তন, বিদ্যমান আবহাওয়ার অবস্থা এবং আকাশের হাল বা মেঘের আচ্ছাদনের উপর ভিত্তি করে হাতেকলমে আবহাওয়ার পূর্বাভাস হিসাব করা হত। বর্তমানে এটি পরিগণামূলক প্রতিমানের (কম্পিউটার-ভিত্তিক মডেল) উপর নির্ভরশীল, যাতে বহুসংখ্যক বায়ুমণ্ডলীয় চলরাশি বিবেচনা করা হয়। পূর্বাভাসের ভিত্তি হিসেবে সর্বোত্তম সম্ভাব্য প্রতিমানটি বেছে নেওয়ার জন্য এখনও মানুষের অংশগ্রহণ প্রয়োজন, যাদেরকে বিন্যাস শনাক্তকরণ দক্ষতা, দূরসংযোগ সম্পর্কিত জ্ঞান এবং ব্যবহৃত প্রতিমানের কর্মক্ষমতা ও পক্ষপাত সম্পর্কে সম্যক জ্ঞানের অধিকারী হতে হয়।
বায়ুমণ্ডলের বিশৃঙ্খল প্রকৃতি; বায়ুমণ্ডল, ভূমি এবং মহাসমুদ্রকে বর্ণনাকারী সমীকরণগুলি সমাধান করার জন্য প্রয়োজনীয় বিশাল পরিগণনামূলক শক্তি; প্রাথমিক অবস্থা পরিমাপে ত্রুটি; এবং বায়ুমণ্ডলীয় এবং সম্পর্কিত প্রক্রিয়াগুলি সম্পর্কে মানুষের জ্ঞানের অসম্পূর্ণতা আবহাওয়ার পূর্বাভাসে ত্রুটির কারণ হতে পারে। অতএব, বর্তমান সময় এবং যে সময়ের জন্য পূর্বাভাস করা হচ্ছে (যাকে পূর্বাভাসের "পরিসর" বলে), এই দুইয়ের মধ্যে দূরত্ব বৃদ্ধি পেলে পূর্বাভাস অধিকতর ভুল হবার সম্ভাবনা থাকে। একক পূর্বাভাসের পরিবর্তে গুচ্ছ-পূর্বাভাস (অঁসঁবল) ব্যবহার এবং প্রতিমানের ব্যাপারে ঐকমত্যের ব্যবহার ত্রুটির পরিমাণ কমিয়ে আনতে এবং পূর্বাভাসে আস্থা রাখতে সহায়তা করে।
আবহাওয়ার পূর্বাভাসের অন্তিম ব্যবহার বিভিন্ন ধরনের হয়ে থাকে। পূর্বাভাসভিত্তিক আবহাওয়ার সতর্কীকরণ বিজ্ঞপ্তিগুলি জানমালের সুরক্ষার জন্য খুবই গুরুত্বপূর্ণ। তাপমাত্রা এবং বৃষ্টিপাতের উপর ভিত্তি করে পূর্বাভাস কৃষির জন্য এবং এর সূত্র ধরে কৃষি-পণ্যের বাজারের ব্যবসায়ীদের জন্যও গুরুত্বপূর্ণ। আগামী দিনগুলিতে পানি-গ্যাস-বিদ্যুতের চাহিদা অনুমান করার জন্য ঐসব উপযোগ সরবরাহকারী সংস্থাগুলি তাপমাত্রার পূর্বাভাস ব্যবহার করে। দৈনন্দিন জীবনে অনেকেই আবহাওয়ার পূর্বাভাস ব্যবহার করে নির্দিষ্ট দিনে কী পরবেন তা নির্ধারণ করেন। যেহেতু ভারী বৃষ্টিপাত, তুষারপাত, বায়ুশৈত্য, অনুভূত উষ্ণতা, ইত্যাদি কারণে উন্মুক্ত বহিরাঙ্গনে মানব কর্মকাণ্ড গুরুতরভাবে ব্যাহত হতে পারে, তাই এই ঘটনাগুলিকে এড়িয়ে কাজকর্ম পরিকল্পনা করতে এবং পূর্ব-পরিকল্পনা করে এগুলি থেকে রেহাই পেতে পূর্বাভাস ব্যবহার করা হতে পারে।
আবহাওয়ার পূর্বাভাস অর্থনীতির একটি অংশ। উদাহরণস্বরূপ, ২০০৯ সালে মার্কিন যুক্তরাষ্ট্রে আবহাওয়ার পূর্বাভাসের পেছনে প্রায় ৫৮০ কোটি মার্কিন ডলার খরচ হয়, এবং হিসাবে বের হয়ে আসে যে এগুলি ছয় গুণ বেশি মুনাফা ফেরত দেয়।
আকাঙ্ক্ষা জুনেজা

আকাঙ্ক্ষা জুনেজা একজন ভারতীয় টেলিভিশন অভিনেত্রী। জুনেজা স্টার প্লাসে সম্প্রচারিত "সাথ নিভানা সাথিয়া ২" ধারাবাহিকে কনক দেশাই এবং জি টিভিতে সম্প্রচারিত "কুন্ডলী ভাগ্য" ধারাবাহিকে নিধি হিন্দুজা লুথরা চরিত্রে অভিনয়ের জন্য সবচেয়ে বেশি পরিচিত।
"দো সহেলিয়ান... কিসমত কি কাঠপুতালিয়ান" ধারাবাহিকে অভিনয়ের মাধ্যমে জুনেজা টেলিভিশন জগতে আত্মপ্রকাশ করেন। এর পর তিনি স্টার প্লাস টেলিভিশন চ্যানেলে সম্প্রচারিত মন কি আওয়াজ প্রতিজ্ঞা, সাথ নিভানা সাথিয়া, ইশকবাজ, সনি টিভিতে সম্প্রচারিত সিআইডি ও "বড়ে অচ্ছে লগতে হ্যায়" এবং কালারস টিভিতে সম্প্রচারিত "ইশক মে মারজাওয়া" -এর মতো অনেক জনপ্রিয় ধারাবাহিকে অভিনয় করেছেন।
২০২০ থেকে ২০২২ সাল পর্যন্ত, জুনেজা স্টার প্লাস টিভি চ্যানেলের "সাথ নিভানা সাথিয়া ২" ধারাবাহিকের নেতিবাচক চরিত্র কনক দেশাই -এর ভূমিকায় অভিনয় করেছিলেন, যার জন্য তিনি আইকনিক গোল্ড অ্যাওয়ার্ডস সহ বেশ কয়েকটি পুরস্কার পেয়েছিলেন।
২০২৩ সালের জুন মাসে তিনি জি টিভিতে সম্প্রচারিত "কুণ্ডলী ভাগ্য" ধারাবাহিকে অভিনেত্রী ইরা সোনের পরিবর্ত হিসাবে নিধি হিন্দুজা লুথরার ভূমিকায় অভিনয় করতে শুরু করেন। ২০২৪ সালের ডিসেম্বরে অনুষ্ঠানটি সমাপ্ত হয়।
দাওয়া ডেম

দাশো দাওয়া ডেম (জোংখা: ཟླ་བ་སྒྲོལམོ; ১৬ মে ১৯৪৪ – ১৫ ফেব্রুয়ারি ২০১৮) ছিলেন একজন ভুটানীয় সরকারি ঊর্ধ্বতন আমলা। তিনি ১৯৮১ থেকে ১৯৮৫ সাল পর্যন্ত প্রায় দুই দশক তিনি ভুটান সিভিল সার্ভিস কর্মকর্তা হিসাবে কর্মরত ছিলেন। তিনি কর্মজীবনে রাজ সচিবালয়, থিম্পু জেলা প্রশাসন, পররাষ্ট্র মন্ত্রণালয় ও রাজ উপদেষ্টা পরিষদের রাজ সচিবালয়, থিম্পু জেলা প্রশাসন, পররাষ্ট্র মন্ত্রণালয় ও রাজ উপদেষ্টা পরিষদের বিভিন্ন পদে দায়িত্ব পালন করেছিলেন। ২০০৯ সালে অবসর নেন তিনি।২০১৮ সালে থিম্পুতে তার মৃত্যু হয়।
দাশো দাওয়া ডেম ১৯৪৪ সালের ১৬ মে ভুটানের হা জেলার তাকচু গোয়েংগায়তে জন্মগ্রহণ করেন। হা'তে, তিনি ছিলেন প্রথম ভুটানিদের মধ্যে একজন যিনি আধুনিক শিক্ষা লাভ করেন এবং ১৯৫৬ থেকে ১৯৬৩ সাল পর্যন্ত সেখানে বিদ্যালয়ে পড়াশোনা করেন। ভুটান সরকারের বৃত্তি নিয়ে তিনি ভারতে বিভিন্ন শিক্ষাপ্রতিষ্ঠানে অধ্যয়ন করতে যান।
১৯৬৫ সালের ১ জুন রাজ সচিবালয়ে ব্যক্তিগত সচিব হিসেবে তার কর্মজীবন শুরু হয়। ১৯৬৭ সালে অক্টোবরে তিনি থিম্পু জেলা প্রশাসনের রামজাম (সহকারী জেলা ম্যাজিস্ট্রেট) পদে যোগদান করেন। সেখানে ১৯৭১ সালের জুলাই পর্যন্ত কর্মরত ছিলেন তিনি। সে বছরই নতুন প্রতিষ্ঠিত পররাষ্ট্র মন্ত্রণালয়ে প্রোটোকল অফিসার পদে যোগ দেন। ১৯৭৩ সালে তিনি রাজ উপদেষ্টা পরিষদের(বর্তমানে বিলুপ্ত) সদস্য নির্বাচিত হন। সেখানে বারো বছর কর্মরত ছিলেন তিনি। দাওয়া ডেম ছিলেন ভুটান সিভিল সাভিসের প্রথম নারী সদস্য এবং প্রথম নারী রামজাম (সহকারী জেলা ম্যাজিস্ট্রেট)। 
১৯৬৭ সালে তৃতীয় ড্রুক গ্যালপো জিগমে দর্জি ওয়াংচুক তাকে "দাশো" উপাধিতে ভূষিত করেন। তিনি ছিলেন এই উপাধিতে ভূষিত অল্পসংখ্যক নারীদের একজন।
১৯৯০ সালে তিনি অস্ট্রেলিয়া থেকে ইংরেজি ভাষা বিষয়ে ডিপ্লোমা ডিগ্রি নিয়েছিলেন। ১৯৭৩ সালে তিনি জাপানের পাবলিক অ্যাডমিনিস্ট্রেশন ইনস্টিটিউট থেকে প্রশাসনিক বিষয়ে প্রশিক্ষণ নেন। ১৯৮১ সালে ভুটানের জাতীয় মহিলা সমিতি(এনডব্লিউএবি) প্রতিষ্ঠায় তিনি উল্লেখযোগ্য অবদান রাখেন। জাতীয় মহিলা সমিতি(এনডব্লিউএবি) হল ভুটানের প্রধান নারী সংগঠন। ২৩ ফেব্রুয়ারি ১৯৮৫ থেকে ২০০৯ সাল পর্যন্ত উক্ত প্রতিষ্ঠানে তিনি সংস্থার সচিব পদে নিযুক্ত ছিলেন। তিনি ১৯৮৫ সালে নাইরোবিতে জাতিসংঘ নারী সম্মেলন ও ১৯৯৫ সালে বেইজিং চতুর্থ বিশ্ব নারী সম্মেলনে দেশটির প্রতিনিধিত্ব করেছিলেন।
২০১৮ সালের ১৫ ফেব্রুয়ারি তিনি থিম্পুর জিগমে দর্জি ওয়াংচুক জাতীয় হাসপাতালে ৭৩ বছর বয়সে মারা যায়। ২৬ ফেব্রুয়ারি তাঁকে সৎকার করা হয়েছিল। ভুটানের প্রিভি কাউন্সিল এক বিবৃতিতে জানায়,দেশের প্রতি তার নিঃস্বার্থ ত্যাগ ও সেবা ভুটানের জনগণের হৃদয়ে চিরস্মরণীয় হয়ে থাকবে।
গ্রেস (খাদ্য কোম্পানি)

গ্রেস এবং গ্রেস ফুডস হল গ্রেসকেনেডি লিমিটেড কোম্পানির একটি মার্কার নাম, যা খাদ্য প্রক্রিয়াকরণ ও বিতরণ, ব্যাংকিং ও অর্থায়ন, বীমা ও রেমিট্যান্স পরিষেবা এবং নির্মাণ সামগ্রীর খুচরা বিক্রয়ের সাথে জড়িত একটি বহুজাতিক সংস্থা। এটি ১৯২২ সালে প্রতিষ্ঠিত হয়েছিল। এটি কানাডা, গ্রেট ব্রিটেন এবং মার্কিন যুক্তরাষ্ট্রের মতো বিদেশী দেশগুলোর পাশাপাশি বেশ কয়েকটি ক্যারিবীয় দেশে কিছু পণ্য উৎপাদন ও বিক্রয়ের জন্য লাইসেন্সও দেয়। খাদ্য শিল্পে, এটি ক্যারিবীয় রন্ধনশৈলী এবং জ্যামাইকান রন্ধনশৈলী পণ্যের একটি সুপরিচিত প্রস্তুতকারক।
নাথিং ফ্যান্সি (রান্নার বই)

নাথিং ফ্যান্সি হল মার্কিন রাঁধুনি ও লেখক অ্যালিসন রোমানের লেখা ২০১৯ সালের একটি রান্নার বই। রান্নার বইটিতে বন্ধুদের জন্য তৈরি করা সাধারণ রেসিপিগুলির উপর জোর দেওয়া হয়েছে।
রোমানের প্রথম রান্নার বই, "ডাইনিং ইন", ২০১৭ সালে প্রকাশিত হয়েছিল। "ডাইনিং ইন" "আপনার নিজের জন্য খাওয়ার কথা ভাবার" রেসিপিগুলির উপর দৃষ্টি নিবদ্ধ করে, যেখানে "নাথিং ফ্যান্সি" কয়েক জনের জন্য খাবার এবং একাধিক লোককে সফলভাবে আতিথেয়তা দেওয়ার টিপসের উপর দৃষ্টি নিবদ্ধ করে। বইটিতে "অস্বাস্থ্যকর" খাবার এবং রেসিপি এবং বন্ধুবান্ধব বা অতিথিদের জন্য রান্না করার সময় এবং তাদের আতিথেয়তা দেওয়ার সময় সত্যতা এবং সংযোগের মূল্যের উপর জোর দেওয়া হয়েছে, ঐতিহ্যবাহী ডিনার পার্টির পরিবর্তে, যা উপস্থাপনা এবং শিষ্টাচারের উপর জোর দেয়। 
বইটি "নিউ ইয়র্ক টাইমসের" বেস্টসেলার ছিল।
অ্যাবি কর্নিশ

অ্যাবি কর্নিশ (জন্ম: ৭ আগস্ট ১৯৮২) একজন অস্ট্রেলীয় অভিনেত্রী। তিনি "সামারসল্ট" (২০০৪)-এ হাইডি, "ব্রাইট স্টার" (২০০৯)-এ ফ্যানি ব্রোন, "সাকার পাঞ্চ" (২০১১)-এ সুইট পি, "লিমিটলেস" (২০১১)-এ লিন্ডি, "রোবোকপ" (২০১৪)-এ ক্লারা মারফি এবং "জিওস্টর্ম" (২০১৭)-এ সারা চরিত্রে অভিনয়ের জন্য পরিচিত। তিনি লেখক/পরিচালক মার্টিন ম্যাকডোনার সাথে "সেভেন সাইকোপ্যাথস" (২০১২) ও "থ্রি বিলবোর্ডস আউটসাইড এবিং, মিসৌরি" (২০১৭)-এ অভিনয় করেছেন। পরবর্তী চলচ্চিত্রটির জন্য তিনি স্ক্রিন অ্যাক্টরস গিল্ড অ্যাওয়ার্ড জেতেন। ২০১৮ সালে তিনি অ্যামাজন ভিডিও সিরিজ "জ্যাক রায়ান"-এর প্রথম মৌসুমে জন ক্র্যাসিনস্কির বিপরীতে ক্যাথি মুলার চরিত্রে অভিনয় করেন এবং একই চরিত্রে ২০২৩ সালের সিরিজটির চতুর্থ ও চূড়ান্ত মৌসুমে পুনরায় ফিরে আসেন। এছাড়া তিনি অ্যান্থনি হপকিন্সের সাথে "দ্য ভার্চুওসো" (২০২১) চলচ্চিত্রে ডিক্সি চরিত্রে অভিনয় করেছেন।
অ্যাবি কর্নিশ ৭ আগস্ট ১৯৮২ সালে লোচিনভার, নিউ সাউথ ওয়েলসে শেলি ও ব্যারি কর্নিশের পাঁচ সন্তানের মধ্যে দ্বিতীয় হিসেবে জন্মগ্রহণ করেন। তার বোন, ইজাবেল কর্নিশ, একজন অভিনেত্রী। নিউক্যাসলে চলে আসার আগে তিনি ১৭০ একরের একটি খামারবাড়িতে বেড়ে ওঠেন। কিশোরী বয়সে কর্নিশ স্বাধীন ও বিদেশি চলচ্চিত্রের প্রতি আকর্ষিত হন।
প্রেতচর্চা (বই)

প্রেতচর্চা () হল জার্মান দার্শনিক এডুয়ার্ড ভন হার্টম্যানের লেখা ১৮৮৫ সালের একটি বই, এই লেখকের আরো একটি উল্লেখযোগ্য বই হলো ""ফিলোসফি অফ দ্য আনকনশাস""। অধ্যাপক করিনা ট্রেইটেলের মতে, এই বইয়ের প্রকাশনা "জার্মান গুপ্ত আন্দোলনের" ইতিহাসের "মূল ঘটনা"গুলির মধ্যে একটি হয়ে ওঠে। এই বইটি ছিল "সমস্ত অস্বাভাবিক সম্পূর্ণ মনস্তাত্ত্বিক ব্যাখ্যার প্রচেষ্টার প্রথম কাজগুলির মধ্যে একটি।" সোসাইটি ফর সাইকিক্যাল রিসার্চের অন্যতম প্রতিষ্ঠাতা চার্লস ম্যাসির মতে, এই বইয়ের প্রকাশনা আধ্যাত্মিকতার বিরুদ্ধে পরিচালিত সমস্ত বইয়ের মধ্যে "সবচেয়ে নিষ্ঠুর আঘাত" ছিল।
রোকেয়া সুলতানা (চিত্রশিল্পী)

রোকেয়া সুলতানা (জন্ম: ২১ জানুয়ারি ১৯৫৮) বাংলাদেশি প্রিন্টমেকার ও চিত্রশিল্পী। শিল্পাকলায় বিশেষ অবদানের জন্য বাংলাদেশ সরকার তাকে ২০২৫ সালে একুশে পদক প্রদান করে।
রোকেয়া সুলতানা ২১ জানুয়ারি ১৯৫৮ সালে চট্টগ্রামে জন্মগ্রহণ করেন। তিনি ঢাকা বিশ্ববিদ্যালয়ের চারুকলা অনুষ থেকে ১৯৮০ সালে স্নাতক সম্পন্ন করে বিশ্বভারতী বিশ্ববিদ্যালয় থেকে ১৯৮৩ সালে চারুকলায় স্নাতকোত্তর ডিগ্রি সম্পন্ন করেন।
২০০৩ সালে তিনি ফরাসী সরকারের ফেলোশিপ অর্জন করেন, ২০১২ সালে যুক্তরাষ্ট্রের নেব্রাস্কা, লিংকন বিশ্ববিদ্যালয়ের ফুলব্রাইট স্কলারশিপ পান। ২০১৭ সালে তিনি কানাডার টরেন্টোয় ভিজিটিং আর্টিস্ট রেসিডেন্সি পেয়ে ওপেন স্টুডিও প্রিন্ট কর্মসূচীতে যোগ দেন।
রোকেয়া সুলতানা ১৯৮৭ সালে ঢাকা বিশ্ববিদ্যালয়ের চারুকলা অনুষদের শিক্ষক হিসেবে যোগ দেন। ঢাকা বিশ্ববিদ্যালয়ের চারুকলা অনুষদের প্রিন্টমেকিং (ছাপচিত্র) বিভাগের অধ্যাপক তিনি।
পোল্যান্ড, জার্মানি, মরোক্ক, ওমান, ফ্রান্স, ইরান, মিশর, তুরস্ক, তাইওয়ান, নেপাল, কোরিয়া, জর্ডান, ডেনমার্ক, পাকিস্তান, ভারত, যুক্তরাষ্ট্র এবং জাপানসহ অন্যান্য অনেক দেশে তার ছবির প্রদর্শনী অনুষ্ঠিত হয়েছে।
তার চিত্রকর্ম সংরক্ষিত হয়েছে বাংলাদেশ জাতীয় চিত্রশালা, বাংলাদেশ জাতীয় জাদুঘর, বঙ্গভবন, গণভবনসহ নানাদেশের প্রতিষ্ঠানে।
রোকেয়া সুলতানা বিয়ে করেন ওমর খালেদ রুমকে। এই দম্পতীর একমাত্র কন্যা লারা।
বাংলাদেশ গণতান্ত্রিক ছাত্র সংসদ

বাংলাদেশ গণতান্ত্রিক ছাত্র সংসদ (বাগছাস) বাংলাদেশের একটি ছাত্র সংগঠন। এটি ২৬ ফেব্রুয়ারি ২০২৫ সালে প্রতিষ্ঠিত হয়। সংগঠনটিতে বৈষম্যবিরোধী ছাত্র আন্দোলনের কর্মীরা অন্তর্ভুক্ত। বর্তমানে সংগঠনটির আহ্বায়ক আবু বাকের মজুমদার এবং সদস্য সচিব জাহিদ আহসান। সংগঠনটিকে জাতীয় নাগরিক পার্টির ছাত্রশাখা হিসেবে দেখা হলেও তারা এই সম্পর্কের কথা অস্বীকার করে।
বৈষম্যবিরোধী ছাত্র আন্দোলন এবং জাতীয় নাগরিক কমিটি যখন নতুন দল গঠনের পরিকল্পনা করে, তখন নতুন দলের জন্য একটি স্বতন্ত্র ছাত্রসংগঠন গঠনের পরিকল্পনাও নেওয়া হয়। প্রথমদিকে সংগঠনটি রাজনৈতিক দলের অংশ হবে কিনা তা নিয়ে আলোচনা চলছিল। তবে ১৭ ফেব্রুয়ারি ঢাকা বিশ্ববিদ্যালয়ের মধুর ক্যান্টিনে এক সংবাদ সম্মেলনে সাবেক ছাত্র আন্দোলনের সংগঠক আবদুল কাদের ও আবু বাকের মজুমদার ঘোষণা করেন যে এটি কোনো রাজনৈতিক দলের অধীন থাকবে না। কাদের জানান, ছাত্ররাজনীতিতে ছাত্রলীগের অনুপস্থিতি একটি শূন্যতা তৈরি করেছে, যা পূরণের জন্য নতুন সংগঠনটি গঠন করা হয়েছে। তবে রাজনৈতিক ও আদর্শিক দৃষ্টিভঙ্গির মিল থাকায় সংগঠনটি জাতীয় নাগরিক পার্টির ছাত্রসংগঠন হিসেবে কাজ করতে পারে বলে অনেকে মনে করেন।
২৬ ফেব্রুয়ারি ২০২৫ সালে সংগঠনটির আনুষ্ঠানিক যাত্রা শুরু হয়। আহ্বায়ক হিসেবে আবু বাকের মজুমদার, সদস্য সচিব জাহিদ আহসান, প্রধান সংগঠক তাহমিদ আল মুদাসসির এবং মুখপাত্র আশরেফা খাতুন মনোনীত হন।
উদ্বোধনের দিনই সংগঠনের নেতৃত্ব নির্বাচনে বৈষম্যের অভিযোগ এনে কিছু শিক্ষার্থী ক্ষোভ প্রকাশ করে। নর্থ সাউথ বিশ্ববিদ্যালয়, ইস্ট ওয়েস্ট বিশ্ববিদ্যালয় এবং ব্র্যাক বিশ্ববিদ্যালয়সহ কয়েকটি বেসরকারি বিশ্ববিদ্যালয়ের শিক্ষার্থীরা আন্দোলন করে, যা সংঘর্ষে রূপ নেয়। ঢাকা বিশ্ববিদ্যালয়ের মধুর ক্যান্টিনে সংঘর্ষের পাশাপাশি বাংলা মোটরের বৈষম্যবিরোধী ছাত্র আন্দোলনের কার্যালয়ের সামনে সড়ক অবরোধ করা হয়। এতে ১০ জন আহত হয়।
পরদিন সংগঠনটির ২০৫ সদস্যবিশিষ্ট পূর্ণাঙ্গ কেন্দ্রীয় কমিটি ঘোষণা করা হয়। একই দিনে জ্যেষ্ঠ যুগ্ম সদস্য সচিব রিফাত রশিদ পদত্যাগ করেন।
মা রাজহংসী

মা রাজহংসী , শিশুদের কল্পকাহিনীতে সৃষ্ট একটি চরিত্র, ফরাসি রূপকথার একটি সংগ্রহ এবং পরবর্তীতে ইংরেজি শিশুদের ছড়ার কাল্পনিক লেখক। তাঁর একটি গানও আছে, যার প্রথম স্তবকটি এখন প্রায়শই শিশুদের ছড়া হিসেবে ব্যবহৃত হয়। চরিত্রটি ১৮০৬ সালে উৎসের সন্ধান করে একটি প্যান্টোমাইমেও উপস্থিত হয়।
১৮ শতকের গোড়ার দিকে ইংরেজিতে এই শব্দটির আবির্ভাব । চার্লস পেরাল্টের রূপকথার সংকলন, কন্টেস দে মা মেরে ল'ওয়ে, প্রথম ইংরেজিতে "টেলস অফ মাই মাদার গুজ" (আমার রাজহংসী মায়ের গল্প) নামে অনুবাদ করা হয়েছিল। পরবর্তীতে ইংরেজি শিশুদের ছড়ার একটি সংকলন, যার শিরোনাম ছিল ""মাদার গুজ'স মেলোডি", অথবা "সনেটস ফর দ্য ক্র্যাডল" ", ব্রিটেন এবং মার্কিন যুক্তরাষ্ট্র উভয় ক্ষেত্রেই এই নামটিকে স্থায়ী করতে সাহায্য করেছিল।
মা রাজহংসীর নামটি ১৭ শতকে জনপ্রিয় হয়ে ওঠা ইংরেজিতে ছোটদের ছড়া ,ইংরেজি গল্প সংগ্রহের মাধ্যমে পরিচিতি পায়। ১৫৯০ সালে এডমন্ড স্পেন্সার "মাদার "হাবার্ডস টেল"" ব্যঙ্গাত্মক রচনা প্রকাশ করেন। ইতিমধ্যেই তখন ইংরেজ পাঠকরা মাদার হাবার্ডের সাথে পরিচিত ছিলেন। সেই সাথে ১৬৯০-এর দশকে "মাদার বাঞ্চ" ( মাদাম ডি'অলনয়ের ছদ্মনাম) এর অনুরূপ রূপকথার গল্পগুলির সাথেও পরিচিত ছিলেন। ১৬৫০ সালে সংগৃহীত জিন লোরেটের "লা মিউজ হিস্টোরিকে" প্রকাশিত সাপ্তাহিক ঘটনাবলীর একটি সংস্করণে এর প্রাথমিক উল্লেখ পাওয়া যায়। তার মন্তব্য "কমে আন কন্টে দে লা মেঁরে ওয়ে" অর্থাৎ ("মা রাজহংসীর গল্পের মতো") যে শব্দটি সহজেই বোধগম্য ছিল। ১৬২০ এবং ১৬৩০-এর দশকে ফরাসি সাহিত্যে ১৭ শতকের মাদার গুস/মেরে ল'ওয়ে-র অতিরিক্ত উল্লেখ দেখা যায়। 
বিংশ শতাব্দীতে, ক্যাথেরিন এলওয়েস-থমাস তত্ত্ব দিয়েছিলেন যে "মাদার গুজ" বা "মেরে ল'ওয়ে" র ছবিটি এবং নামটি প্রাচীন কিংবদন্তির উপর ভিত্তি করে ফ্রান্সের রাজা দ্বিতীয় রবার্টের স্ত্রীর তৈরি হতে পারে, যা "বার্থে লা ফাইলুস" (" বার্থা দ্য স্পিনার ") বা "বার্থে পাইড ডি'ওয়ে" ("গুজ-ফুটেড বার্থা") নামে পরিচিত, এবং এগুলো এমন অবিশ্বাস্য গল্পের রূপকথা হিসাবে বর্ণিত হয় যা প্রায়শই শিশুদের মন কে মুগ্ধ করে । অন্যান্য পণ্ডিতরা উল্লেখ করেছেন যে শার্লেমেনের মা, লাওনের বার্ট্রাডা, হংস-পদ রানী ( "রেজিনা পেদে অউক" ) নামে পরিচিত হয়েছিলেন। বেশ কিছু সূত্র আছে যা প্রমাণ করে যে মাদার গুজের বা মা রাজহংসীর উৎপত্তি বাইবেলের শেবার রাণীর সাথে সম্পর্কিত। অদ্ভুত পা নিয়ে বার্থার এর (হংস, রাজহাঁস বা অন্যান্য ) গল্পগুলি মধ্য জার্মান, ফরাসি, ল্যাটিন এবং ইতালীয় সহ অনেক ভাষায় আছে। জ্যাকব গ্রিম তত্ত্ব দিয়েছিলেন যে এই গল্পগুলি উচ্চ জার্মান ব্যক্তিত্ব পারচটা বা বার্চটা (ইংরেজি বার্থা) এর সাথে সম্পর্কিত। যদিও বার্চটার গল্পগুলির অর্থ অনেক গভীর ছিল, তথাপিও ফ্রান্সের কিংবদন্তি "বার্থা লা ফাইলুস" এবং মাদার গুজের গল্পের মতো বার্চটার গল্পগুলিও শিশুদের, রাজহংসীদের সাথে বিনা সুতার বুননের রূপকথা ছিল।
হাউ টু ইট

"হাউ টু ইট" হল ১৯৯৮ সালে রচিত বিখ্যাত রাঁধুনি নাইজেলা লসনের ইংরেজ রন্ধনশৈলীর বই। এতে প্রস্তুতি এবং সময় সাশ্রয়ের জন্য রন্ধনসম্পর্কীয় টিপস রয়েছে, এবং ব্রিটেনে এর ৩,০০,০০০ কপি বিক্রি হয়েছে। সমালোচকরা এটিকে রান্নার জন্য একটি মূল্যবান নির্দেশিকা হিসেবে প্রশংসিত করেছেন।
হাউ টু কুক অ্যান্ড ইট ইন চাইনিজ

"হাউ টু কুক অ্যান্ড ইট ইন চাইনিজ" হল বুওয়েই ইয়াং চাও- এর লেখা একটি রান্নার বই এবং চীনা খাবার ও খাদ্য সংস্কৃতির সাথে পরিচয় করিয়ে দেয়। এটি প্রথম প্রকাশিত হয়েছিল ১৯৪৫ সালে, এবং ১৯৪৯ এবং ১৯৫৬ সালে সংশোধিত এবং সম্প্রসারিত সংস্করণে প্রকাশিত হয়েছিল; তৃতীয় এবং চূড়ান্ত সংস্করণ প্রকাশিত হয়েছিল ১৯৬৮ সালে। একে "প্রথম সত্যিকারের অন্তর্দৃষ্টিপূর্ণ ইংরেজি ভাষার চীনা রান্নার বই" বলা হয়েছে, ইয়াং চাও নতুন খাবার এবং রেসিপি চালু করেছিলেন যা তিনি চীনে সংগ্রহ করেছিলেন কিন্তু মার্কিন রান্নাঘরে রান্নার জন্য সেগুলিকে অভিযোজিত করেছিলেন। অধ্যায়গুলির মধ্যে রয়েছে খাবার পদ্ধতি, রান্নার কৌশল এবং উপকরণের বর্ণনা। বইটি তার স্বামী ইউয়েন রেন চাও এবং কন্যা রুলান চাও পিয়ানের সহযোগিতায় প্রকাশিত হয়েছিল এবং "স্টির ফ্রাই " এবং "পট স্টিকার" এর মতো চীনা রান্নার কৌশলগুলির জন্য সাধারণত ব্যবহৃত ইংরেজি শব্দ ব্যবহার করা হয়েছে।
মেরিডিথ রজার্স

মেরিডিথ রজার্স একজন অস্ট্রেলিয়ান থিয়েটার পরিচালক এবং শিক্ষাবিদ। তিনি অভিনয় এবং থিয়েটার নির্মাণের ওপর লিখেছেন। রজার্স লা ট্রোব বিশ্ববিদ্যালয়ের মানবিক ও সামাজিক বিজ্ঞান স্কুলের একজন সম্মানসূচক সহযোগী এবং এক দশকেরও বেশি সময় ধরে তাদের থিয়েটার এবং নাটক প্রোগ্রামে বক্তৃতা দিচ্ছেন।
রজার্স ১৯৭৫ থেকে ১৯৭৯ সাল পর্যন্ত মেলবোর্ন বিশ্ববিদ্যালয়ের ছাত্র ইউনিয়নের "ইউইং এবং জর্জ প্যাটন গ্যালারি"তে (বর্তমানে জর্জ প্যাটন গ্যালারি) সহযোগী পরিচালক ছিলেন, এই সময় গ্যালারি পরিচালক ছিলেন কিফি রুবো।
তিনি ১৯৭৯ সালে মিল কমিউনিটি থিয়েটারে অভিনেত্রী এবং মহাকর্মাধ্যক্ষ (জেনারেল ম্যানেজার) হিসেবে যোগদান করেন, তিনি ১৯৮২ সালে হোম কুকিং থিয়েটার কোং-এর প্রতিষ্ঠাতা সদস্য হন, অস্ট্রেলিয়ার দুটি পেশাদার নারীবাদী থিয়েটার কোম্পানির মধ্যে এটি ছিল একটি।
অভিনয় এবং পরিচালনার কৃতিত্বের মধ্যে, রজার্স ১৯৭৪ সালে প্রাম ফ্যাক্টরিতে"দ্য ওরেস্তিয়া" নাটকে ক্লাইটেমনেস্ট্রা চরিত্রে অভিনয় করেছিলেন। ২০০৩ সালে পেটা টেইট এবং মার্ট্রা রবার্টসনের "ব্রেথ বাই ব্রেথ" এর ডিজাইন ও পরিচালনার জন্য রজার্স ইওয়া সিজাওর মেমোরিয়াল অ্যাওয়ার্ড পান, সেরা ফ্রিঞ্জ প্রোডাকশন হিসেবে এটি গ্রিন রুম অ্যাওয়ার্ডের জন্যও মনোনীত হয়েছিল। ২০১৮ সাল পর্যন্ত ৫টি মরশুমে তিনি বাগরিয়ানা পোপভের "আঙ্কল ভানিয়াতে" অভিনয় করেছিলেন। পুরস্কারপ্রাপ্ত "কুইয়ার পারফর্মেন্স কালেকটিভ", "গোল্ড স্যাটিনো"র একজন সদস্য হলেন রজার্স।""
২০০৮ সালে রজার্সের প্রবন্ধ, 'আর্টস মেলবোর্ন অ্যাণ্ড দ্য এণ্ড অফ দ্য সেভেন্টিজ: দ্য আইডিওলজি অফ দ্য কালেক্টিভ ভার্সেস কালেক্টিভ আইডিওলজিস' অন্তর্ভুক্ত করা হয়েছিল "হোয়েন ইউ থিঙ্ক অ্যাবাউট আর্ট হোয়াট ডু ইউ থিঙ্ক?: দ্য ইউইং এবং জর্জ প্যাটন গ্যালারি ১৯৭১ - ২০০৮" বইটিতে। ২০১৬ সালে, রজার্স "দ্য মিল: এক্সপেরিমেন্টস ইন থিয়েটার অ্যাণ্ড কমিউনিটি" বইটি লেখেন, যেখানে থিয়েটারের অবদান এবং প্রভাবের বিষয়টি নথিভুক্ত করা হয়।
২০২০ সালে, উইমেন'স আর্ট রেজিস্টারের আজীবন সদস্য হিসেবে, "ইট কামস ইন ওয়েভস" সিরিজের জন্য মনীষা অঞ্জলি রজার্সের সাক্ষাৎকার নেন।
ভয়েস ফর দ্য ভয়েসলেস (বই)

ভয়েস ফর দ্য ভয়েসলেস: ওভার সেভেন ডেকাডস অফ স্ট্রাগল উইথ চায়না ফর মাই ল্যান্ড অ্যান্ড মাই পিপল হল চতুর্দশ দালাই লামা তেনজিন গায়াতসোর লেখা ২০২৫ সালের একটি বই। যে বইয়ে রয়েছে তার জীবনের কর্ম এবং ভবিষ্যতের জন্য তার দৃষ্টিভঙ্গির একটি "ব্যক্তিগত ও সুনির্দিষ্ট" বিবরণ।
সোর্স কোড (স্মৃতিকথা)

সোর্স কোড: মাই বিগিনিংস হল বিল গেটসের একটি স্মৃতিকথা। বইটিতে তার প্রাথমিক জীবন এবং মাইক্রোসফটের ভিত্তি সম্পর্কে আলোচনা করা হয়েছে, যা ১৯৭০ এর দশকের শেষের দিকে এসে শেষ হয় যখন মাইক্রোসফট অ্যাপলের সাথে তাদের প্রথম চুক্তি স্বাক্ষর করে।
এতে গেটসের তিনটি পরিকল্পিত স্মৃতিকথার মধ্যে প্রথমটি। দ্বিতীয়টি মাইক্রোসফটে তার বছরগুলি এবং তৃতীয়টি তার জনহিতকর কাজের উপর আলোকপাত করবে।
এটি মার্কিন যুক্তরাষ্ট্রে পেঙ্গুইন‌'স ইমপ্রিন্টস আলফ্রেড এ. নফ এবং যুক্তরাজ্যে অ্যালেন লেন দ্বারা প্রকাশিত হয়েছে।
বিল গেটসের বাড়ি

বিল গেটস ওয়াশিংটনের মদিনায় লেক ওয়াশিংটনের তীরে অবস্থিত একটি প্রাসাদের নকশা করেছে এবং মালিক। প্রাসাদ এর নকশায় প্রযুক্তিকে অন্তর্ভুক্ত করা হয়েছে। ২০০৯ সালে, সম্পত্তি কর হিসাবে ১৪৭.৫ মিলিয়ন মার্কিন ডলার মূল্যের কর নির্ধারণ করা হয়েছিল ১.০৬৩ মিলিয়ন মার্কিন ডলার।
পাঁচ রাস্তার মোড়

পাঁচ রাস্তার মোড় বা শাপলা চত্বর কুষ্টিয়ার একটি সংযোগস্থল ও অন্যতম জনবহুল স্থান। ২০০৩ সালে কুষ্টিয়া পৌর কর্তৃপক্ষ এই পাঁচ রাস্তার মোড়ে জাতীয় ফুল শাপলার একটি ভাস্কর্য নির্মাণ করে। এর পর থেকে এই মোড়টি শাপলা চত্বর হিসেবে পরিচিত লাভ করে। ২০২০ সালে মুজিববর্ষ উপলক্ষ্যে শাপলার ভাস্কর্যটি ভেঙে শেখ মুজিবুর রহমানের ভাস্কর্য নির্মাণ করা হয়।
পাঁচটি রাস্তার মিলনের কারণে জায়গাটি পাঁচ রাস্তার মোড় হিসেবে পরিচিত। এখানে কুষ্টিয়া শহরেরে এনএস রোড পূর্ব-পশ্চিম, রওশন আলী খান চৌধুরী সড়ক উত্তর-পূর্ব এবং স্যার সৈয়দ আহম্মেদ রোড উত্তর দিক থেকে মিলিত হয়েছে।
কুষ্টিয়া পৌর কর্তৃপক্ষ শহরের সৌন্দর্য বৃদ্ধির উদ্দেশ্য ২০০৩ সালে পাঁচ রাস্তার মোড়ে জাতীয় ফুল শাপলার ভাস্কর্য নির্মাণ করে। তখন থেকেই মোড়টি শাপলা চত্বর নামে নতুন পরিচিত লাভ করে।
মুজিববর্ষ উপলক্ষ্যে ২০২০ সালে শাপলা ফুলের ভাস্কর্য ভেঙে শেখ মুজিবুর রহমানের ভাস্কর্য নির্মাণ করা হয়। নাম দেওয়া হয় মুজিব ভাস্কর্য। ভাস্কর্যটি ২০২০ সালের ১৬ ডিসেম্বর উদ্বোধন হওয়ার কথা ছিল। কিন্তু ৪ ডিসেম্বর দিবাগত রাতে দুর্বৃত্তরা নির্মিত মুজিব ভাস্কর্যের হাত, মাথা ও মুখের অংশ ভেঙে দেয়।
ভাস্কর্য ভাংচুর অভিযোগে কুষ্টিয়ার জগতি পশ্চিমপাড়ার ইবনি মাসউদ (র.) মাদ্রাসার দুইজন শিক্ষক ও দুইজন শিক্ষার্থীকে গ্রেফতার করা হয়। আদালত গ্রেফতারকৃত চারজনের মধ্যে দুই শিক্ষক ইউসুফ আলী ও আল আমিনকে ২০২৩ সালের ১৯ জানুয়ারি অব্যাহতি দেয়। ২০২৪ সালের ৭ অক্টোবর কুষ্টিয়া নারী ও শিশু আদালত দুই মাদ্রাসাছাত্র মিঠুন ও নাহিদকে খালাস করে দেয়।
মুজিব ভাস্কর্য ভাংচুর করার পর সেখানে আরো দুইটি মোট তিনটি মুজিবের ভাস্কর্য নির্মাণ করা হয়। ভাস্কর জামাল মাহবুব শামীম ভাস্কর্যটি নির্মাণ করেছিলেন। ভাস্কর্যের বেদিতে জাতীয় চার নেতার ম্যুরাল নির্মাণ করা হয়েছিল।
ভাস্কর্যটি নির্মাণে ৩৪ লক্ষ থেকে ৩৫ লক্ষ বাংলাদেশী টাকা ব্যয় হয়েছিল। ভাস্কর্যের নিরাপত্তার জন্য পাঁচ রাস্তার মোড়ে সবসময় পুলিশের একটি টিম পাহারা দিত। এই নিরাপত্তার জন্য সরকারি কোষাগার থেকে প্রায় ১ কোটি ৩২ লক্ষ বাংলাদেশী টাকা খরচ করা হয়েছে। ২০২২ সালের ৫ ফেব্রুয়ারি মানসিক ভারসাম্যহীন এক ব্যক্তি ভাস্কর্যের মাথায় উঠে অশ্লীল অঙ্গভঙ্গি প্রদর্শন করে। সামাজিক যোগাযোগ মাধ্যমে এই ঘটনার ভিডিও ভাইরাল হয়। দায়িত্বে অবহেলার কারণে ৩ জন কনস্টেবলকে সাময়িকভাবে বরখাস্ত করা হয়।
২০২৪ সালের ৪ আগস্ট ছাত্র-জনতার বিক্ষোভ মিছিল চলাকালীন প্রথম ভাস্কর্যে হামলা করে। প্রথমদিন বিক্ষুব্ধ জনতা হাতুড়ি দিয়ে ভাস্কর্যের কিছু অংশ ভাংচুর করে। পরবর্তী দিন ৫ আগস্ট ভাস্কর্য পুনরায় ভাঙচুর করার পাশাপাশি আগুন ধরিয়ে দেয়। ৬ আগস্ট ছাত্র-জনতা ক্রেন ব্যবহার করে ভাস্কর্যটি সম্পূর্ণ ভেঙে ফেলে। কিছুদিন ভাঙা অবস্থায় পড়ে থাকার পর কুষ্টিয়া পৌর কর্তৃপক্ষ জনসাধারণের চলাচলের সুবিধার জন্য পড়ে থাকা ধ্বংসস্তূপ সরিয়ে ফেলে।
কুঠারহাতল হাউন্ড

আমেরিকান লোককথায়, কুঠার হাতল হাউন্ড (কুঠারহাতল হাউন্ড, কুঠার-হাতল হাউন্ড বা অনুরূপ নামে পরিচিত) হল মিনেসোটা এবং উইসকনসিনের একটি ভয়ঙ্কর প্রাণী।
প্রাণীটি দেখতে একটি কুকুরের মতো, তবে এর শরীর কুঠারের আকৃতির। এর মাথাটি কুঠারের ফালের মতো, যার কারণে এর এমন নামকরণ করা হয়। শরীরটি কুঠারের হাতলের মতো এবং এর নিচে ছোট ও মোটা পা রয়েছে। এটি অযত্নে ফেলে রাখা কুঠারের হাতল খেয়েই বেঁচে থাকে। এটি একটি নিশাচর প্রাণী এবং এক শিবির থেকে আরেক শিবিরে ঘুরে বেড়ায় তার পরবর্তী আহারের সন্ধানে। লোককথা অনুসারে, কুঠারের হাতল হাউন্ড লাল ওক কাঠের তৈরি হাতল একেবারেই পছন্দ করে না।
মেসফুফ

মেসফুফ বা মাসফুফ () হল একটি আলজেরীয় এবং তিউনিসীয় খাবার যা কুসকুসের একটি রূপ যা মিহি করে গুঁড়ো করা সুজি এবং মাখন বা জলপাই তেল দিয়ে তৈরি।
এই খাবারটি উত্তর আফ্রিকার মাগরেব অঞ্চলে বেশ জনপ্রিয়। পবিত্র রমজান মাস উপলক্ষে "মেসফুফ" খাওয়া প্রচলিত। এটি ঐতিহ্যবাহী উৎসব বা পারিবারিক খাবারে পরিবেশন করা হয়। 
মেসফুফের শেকড় মাগরেব অঞ্চলে গভীরভাবে প্রোথিত। প্রাচীনকাল থেকেই এই খাবারটি বিভিন্ন সংস্কৃতিতে বিভিন্ন রকমের পরিবর্তন ও রূপান্তরের মধ্য দিয়ে গিয়েছে। এই খাবারটি, বিশেষত রমজান মাসে, পরিবার এবং বন্ধুদের সঙ্গে একত্রে উপভোগ করার জন্য আদর্শ। আলজেরিয়া এবং তিউনিসিয়া ছাড়াও অন্যান্য মাগরেবীয় দেশগুলিতে এটি বিভিন্ন রকমের উপাদান ও পরিবেশনে তৈরি হয়, তবে মূল উপাদানগুলির মধ্যে থাকে সুজি, মাখন এবং জলপাই তেল। 
মেসফুফের রন্ধনপ্রণালী স্থানীয় অঞ্চলের প্রথা এবং উপাদানগুলির ওপর নির্ভর করে পরিবর্তিত হয়।
আলজেরিয়ায়, মেসফুফ প্রধানত মটর এবং মটরশুটি দিয়ে তৈরি একটি প্রধান খাবার হিসেবে পরিবেশন করা হয়। এই রেসিপিটি সাধারণত মিষ্টি এবং হালকা হয় এবং মাঝে মাঝে এটি একটি তরল খাবার হিসেবে পরিবেশন করা হয়, যার মধ্যে থাকে দই বা ঘোল। 
তিউনিসীয় মেসফুফ আলজেরীয় মেসফুফ হতে কিছুটা আলাদা। এটি মূলত শুকনো আঙ্গুর এবং মটরশুটির সঙ্গে তৈরি হয়। 
সাফাক্সিয়ানরা তাদের মেসফুফে বাদাম, খেজুর এবং শুকনো ফলের বিভিন্ন প্রকার ব্যবহার করতে পছন্দ করে। এটি অনেক সময় কাস্টার্ড দিয়ে সাজানো হয়। 
জারবিয়ান সংস্করণটি আরও মশলাদার এবং এটি অনেক সময় মরিচ, শুকনো মাংস এবং বিভিন্ন ধরনের ভেষজ (যেমন রসুন, মৌরি, ল্যাভেন্ডার ইত্যাদি) দিয়ে তৈরি হয়। 
মেসফুফ, সাধারণত বিশেষ পরিস্থিতিতে যেমন উৎসব, পারিবারিক মিলন, বা পবিত্র রমজান মাসের সময় পরিবেশন করা হয়।
বাকা ওয়া কাজে ও হিকানাই

বাকা ওয়া কাজে ও হিকানাই () একটি জাপানি প্রবাদ ও শহুরে কিংবদন্তি, যার অর্থ হলো "মূর্খদের সর্দি-কাশি হয় না"।
বলা হয় যে এই বাক্যাংশটি এডো যুগে (১৬০০-১৮০০) জনপ্রিয় হয়েছিল।
এই বাক্যটির অর্থ দ্বারা কিছু মানুষ অসুস্থ হয় না এমন বুঝায় না, বরং এটি বোঝায় যে চিন্তামুক্ত মানুষরা অসুস্থতা কম অনুভব করে বা অসুস্থতা নিয়ে কম উদ্বিগ্ন থাকে।